கேள்வி: மாங்கனீசு(II) ஆக்சைடு - கட்டமைப்பு பற்றி தகவல் சொல்.
பதில்: பல மோனாக்சைடுகளைப் போலவே, MnO சேர்மமும் பாறை உப்பு கட்டமைப்பை ஏற்றுக்கொள்கிறது. இதில் நேர்மின் அயனிகளும் எதிர்மின் அயனிகளும் எண்முகமாக ஒருங்கிணைக்கப்படுகின்றன. மேலும் பல ஆக்சைடு போலவே, மாங்கனீசு(II) ஆக்சைடும் பெரும்பாலும் விகிதாச்சாரவியல் அடிப்படையில் இருப்பதில்லை. இச்சேர்மத்தில் MnO முதல் MnO1.045 வரை விகிதங்கள் மாறுபடும். 118 கெல்வின் வெப்பநிலைக்கு கீழ் MnO எதிர்பெர்ரோ காந்தப்பண்பை கொண்டுள்ளது. MnO சேர்மத்தின் காந்தக் கட்டமைப்பானது நியூட்ரான் விளிம்புவளைவு சோதனையால் தீர்மானிக்கப்பட்டது. இச்சோதனையால் தீர்மானிக்கப்பட்ட முதல் சேர்மம் MnO ஆகும்.J.E Greedon, (1994), ''Magnetic oxides'' in Encyclopedia of Inorganic chemistry Ed. R. Bruce King, John Wiley & Sons இந்த அறிக்கை 1951 ஆம் ஆண்டில் வெளிவந்தது. Mn2+ அயனிகள் முகமைய கனசதுர காந்த துணை-அணிக்கோவையை உருவாக்குகின்றன. அங்கு ஃபெரோ காந்தமாக இணைக்கப்பட்ட தாள்கள் அருகிலுள்ள தாள்களுடன் இணையாக உள்ளன.
கேள்வி: மாங்கனீசு(II) ஆக்சைடு - வினைகள் பற்றி நீங்கள் என்ன அறிந்துள்ளீர்கள்?
பதில்: மாங்கனீசு(II) ஆக்சைடு ஓர் அயனி ஆக்சைடின் பொதுவான இரசாயன வினைகளுக்கு உட்படுகிறது. அமிலம் சேர்த்து சூடுபடுத்தும்போது இது தொடர்புடைய மாங்கனீசு(II) உப்பு மற்றும் நீர் மாறுகிறது. மாங்கனீசு(II) ஆக்சைடின் ஆக்சிசனேற்றம் வினையில் மாங்கனீசு(III) ஆக்சைடை அளிக்கிறது.
கேள்வி: மாங்கனீசு(II) ஆக்சைடு - பயன்கள் பற்றி நீங்கள் என்ன அறிந்துள்ளீர்கள்?
பதில்: மாங்கனீசு சல்பேட்டுடன் சேர்க்கப்பட்டு MnO சேர்மம் உரங்கள் மற்றும் உணவு சேர்க்கைகளின் ஒரு அங்கமாகப் பயன்படுத்தப்படுகிறது. இதற்காக ஆண்டுதோறும் பல ஆயிரம் டன்கள் MnO பயன்படுத்தப்படுகிறது. அல்லைல் ஆல்ககால் தயாரிப்பில் ஒரு வினையூக்கி, பீங்கான், வண்ணப்பூச்சுகள், வண்ணக் கண்ணாடி, நெசவுத்துணிகளில் அச்சிடுதல் போன்ற பயன்பாடுகளுக்கும் மாங்கனீசு(II) ஆக்சைடு பயன்படுகிறது.